Business Hi-Tech

Operatorul de telecomunicaţii RCS&RDS a anunţat miercuri dublarea vitezelor la Internet pentru clienţii existenţi care aleg să-şi reînnoiască abonamentele pe o perioadă de 12 luni, şi ieftinirea serviciilor cu bandă superioară.

Viteza la Internet din abonamentele Digi Net Fiberlink 50 şi Digi Net Fiberlink 100 pentru clienţii rezidenţiali existenţi va fi dublată gratuit, cu condiţia resemnării contractelor pentru 12 luni, în timp ce preţul serviciilor Digi Net Fiberlink 500 şi 1000 va fi redus, sub aceeaşi condiţie, a anunţat compania.

Clienţii care au abonamente Digi Net Fiberlink 50 pot trece la abonamentele Digi Net Fiberlink 100 şi vor beneficia de viteze de până la 100 Mbps, fără niciun cost suplimentar.

De asemenea, clienţii Digi Net Fiberlink 100 pot trece la abonamentele Digi Net Fiberlink 200 şi vor beneficia de viteze de până la 200 Mbps, fără niciun cost suplimentar.